La kronvirusa pandemio nun minacas kaŭzi nuligon de la ĉefaj Esperanto-aranĝoj en 2020. Decidoj pri la sorto de la ĉi-jaraj IJK kaj UK devos esti faritaj tre baldaŭ, kaj la cirkonstancoj ne estas favoraj.
#000000
Nur mondmilitoj ĝis nun povis perturbi la ĉiujaran ritmon de la ĉefaj esperantistaj kongresoj. En 1914 la 10-a Universala Kongreso en Parizo estis efektive nuligita pro la komenciĝo de la Unua mondmilito: la malfermo samtempe iĝis la fermo de la kongreso, al kiu anticipe aliĝis 3.700 esperantistoj.
#000001
Eĉ dum la Unua mondmilito fakte okazis unu Universala Kongreso: tiu en Sanfrancisko en Usono en 1915, kun nur 163 partoprenantoj. Post la milito la Universalaj Kongresoj okazis ĉiujare de 1920 ĝis 1939, kaj denove ekde 1947.
#000002
La unuaj Internaciaj Junularaj Kongresoj estis aranĝitaj en 1938 kaj 1939. Post la milito la unua IJK okazis en 1947. De tiam la kongresojn oni organizas regule ĉiujare. Neniu kongreso estis nuligita, eĉ se en la jaro 1967 ambaŭ kongresoj estis movitaj el Israelo al Nederlando pro risko de milito. La decido de la estraro de UEA movi la kongreson al Roterdamo estis publikigta fine de majo, kaj post malpli ol semajno efektive okazis la Sestaga milito.
#000003
Sed nun la mondvasta kronvirusa pandemio minacas ambaŭ ĉefajn esperantistajn aranĝojn.
#000004
Unuavice la risko trafas la Internacian Junularan Kongreson en Nederlando: ĝi devus eki la 11-an de julio, sed ekzistas la risko, ke la nuna malpermeso de publikaj renkontiĝoj povos esti longigita ĝis julio. Malcerta estas tamen ankaŭ la sorto de la Universala Kongreso, kiu laŭplane devus komenciĝi en Kanado la 1-an de aŭgusto.
#000005
La prezidanto de la LKK de la nederlanda IJK, Rogier Huurman, rakontas ke por decidi pri eventuala nuligo de la kongreso gravas ne nur la situacio en Nederlando, sed tiu en la tuta mondo.
#000006
Li konfirmas, ke la LKK konsideras eventualan nuligon de la kongreso, sed ankaŭ ekzemple la eblon okazigi ĝin kelkajn semajnojn aŭ monatojn poste.
#000007
Oni jam promesis repagi la kotizojn de la aliĝintoj, se la kongreso estos nuligita. Aliflanke la LKK jam faris unu signifan elspezon: oni antaŭpagis la kongresejon.
#000012
– Se venos oficiala malpermeso organizi eventojn en julio, tiam pli verŝajnas, ke ni rehavos tiun sumon, aŭ ŝovos al alia dato. Se ne, tiam necesos negoci, kaj kompreneble ankaŭ la posedantoj de kongresejoj nun estas en malfacila financa situacio. Nederlanda Esperanto-Junularo havas financajn rezervojn kaj el tio pagis la antaŭpagon, ni ne bankrotos. Pro tio ni dankas al niaj fidelaj patronoj.
#000013
Ankoraŭ ne klaras, kiam venos la fina decido pri la sorto de la ĉi-jara IJK, sed tio okazos ene de la plej proksimaj semajnoj aŭ eble eĉ tagoj:
#000014
– La teamo decidos en kunsido ĉi-dimanĉe, aŭ se tiam decidas prokrasti, du aŭ kvar semajnojn poste, diras Rogier Huurman.
#000015
Simile malcerte statas la situacio pri la Universala Kongreso en Montrealo, kiu devos okazi komence de aŭgusto. Eĉ se Kanado ĝis nun ne estis same forte trafita kiel Usono, la risko ke la epidemio iĝos severa kaj longedaŭra evidente ekzistas ankaŭ tie.
#000016
UEA jam plilongigis la duan aliĝperiodon ĝis la fino de aprilo, por ke aliĝemuloj ne devu rapidi fari sian decidon.
#000017
La retejo de la LKK informas: ”La organizantoj sekvas ĉiujn evoluojn pri la koronviruso, daŭrigas ĉiujn preparojn por la UK kaj antaŭvidas ke la kongreso okazos kiel planite.” Tamen tute ne klaras, kia estos la situacio en Kanado kaj en la mondo post kelkaj monatoj.
#000018
Laŭ Ĵenja Amis, sekretario de la LKK, eventualan decidon pri ŝanĝoj aŭ nuligo devas fari kaj diskonigi la estraro de UEA:
#000019
Tio ŝajnas indiki, ke la kongreso tre verŝajne ne okazos laŭ la plano. Se ĝi estos nuligita, la aliĝintoj laŭ la reguloj skribitaj sur la kongresa aliĝilo ne rericevos sian monon. Repageblaj laŭ certaj kondiĉoj estas nur la kongresaj mendoj, sed ne la kotizo mem.
#000021
Se tiuj reguloj estos aplikitaj, la nuligo de la kongreso ne tre multe influos la financojn de UEA. Eventuale la asocio tamen perdos iom da mono pro malmendo de la kongresejo, depende de la kondiĉoj en la lukontrakto kaj la aktuala jura stato de la pandemiaj limigoj.
#000022
La kongresanoj siaflanke en tia kazo eventuale povos rericevi la kongreskotizon kaj aliajn jam pagitajn kostojn el sia vojaĝasekuro.
#000023
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000024
Tertremo difektis la Zagreban klubejon
#000025
UEA nuligos la ĉi-jaran Universalan Kongreson
#000026
Ĉu tamen temas pri nepra nuliĝo? Ĉu ne eblas okazigi la UK-on en Montrealo, sed sekvontsomere?
#000028
Sendube tio dependas de la kontraktoj jam subskribitaj. Eĉ se la montreala flanko permesus fari tiel, ĉu estus same pri la belfasta?
#000029
Estus tre domaĝe, se la laborego jam farita estus forĵetita. Tial mi, kiel brito, tute bone komprenus, se UEA decidus prokrasti Montrealon ĝis 2021 kaj movi Belfaston al 2022, se fari tiel estus eble. Tion mi proponus en la sama situacio. Sed restas por vidi, kia estas la situacio rilate kontraktojn, devigojn ktp.
#000030
Se la nesukcesantaj partoprenuntoj pagus 10% de siaj vojaĝkostoj al teknika plibonigo de retaj elsendoj, multe pli da homoj povus rete partopreni UK-n ol en la antaŭvirusa epoko.
Eble eĉ oni povus aŭdi kio okazas, ne nur per unu mikrofono en la salono.
Persona ĉeesto estus pli plaĉa, sed tiel eblus partopreni kiuj neniam, aŭ unufoje estis tie, ĉar ĉio estas tro kosta por ili.
#000031
Kaj kiom vi pretus pagi por partopreni retan UK-on?
#000032
Mi pretus pagi 10€, se farus tion 10 mil homoj, tio estus 100 mil €.
#000033
Unue vi proponas 10% de la vojaĝkostoj kaj poste 10 €? Ĉu vi vojaĝas al Kanado kaj restas tie unu semajnon por entute 100 €? Bonvolu indiki al mi la adreson de via vojaĝagentejo!
#000034
Kaj kie vi trovos 10.000 homojn pretajn partopreni retan UK-on? Eĉ se tiun nerealisman celon oni atingus, 100.000 € estas sendube ridinda sumo kompare kun la perdoj kaŭzitaj de UK-nuligo.
#000035
Tio estas kontraŭleĝa laŭ Nederlanda juro. UEA jam parolu kun juristoj.
#000038
Tio estas interesa informo, sed ĉu ĝi validas se la kaŭzo de la nuligo estas io neatendita kiun neniu povas regi ("force majeure")? Aŭ se la kaŭzo de la nuligo estas decido de alia ŝtato?
#000039
Legeblas nun sur la IJK-retpaĝo:
Grava anonco: pro la nuna kronvirusa pandemio estas malcerte, kiam kaj en kiu formo okazos la IJK. Ni atendas ĝisdatigojn de registaroj kaj anoncos nian decidon je la 25-A de APRILO. Ĝis tiam NE REZERVU viajn vojaĝojn.
#000040
La argentina selektitaro estas ĉampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizaĝo por la deputitaro
#000044
Jubileoj kaj memordatoj en februaro 2023Anna Löwenstein: Niaj atingoj kaj malsukcesoj dum 2022UK-108: 772 aliĝintoj el 51 landoj
#000046
Aliĝi al 400 aliaj abonantoj
#000048